**Nori şi gânduri**

*Luca Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am aşteptat să vii pe-o rază,

să-mi scrii cu fluturi de lumină

Poemele iubirii noastre,

ce s-au născut fără de vină.

Poate că trenul vieţii tale

n-a mai oprit în gara noastră

Şi s-a pierdut în nori de fum,

tot căutând o zare-albastră.

Eu am crezut că-i vinovat

peronul meu fără semnale,

Dar tu m-ai rătăcit în timp,

prin norii gândurilor tale.

Azi, nu aştept decât o iarnă

cu fulgi scăldaţi în amintiri,

Iar ochii adormiți viseză,

cu dor, la primele iubiri.